জামিনে কারামুক্ত মির্জা আব্বাস
সব মামলায় জামিন পাওয়ায় কারামুক্ত হয়েছেন বিএনপির স্থায়ী কমিটির সদস্য মির্জা আব্বাস।
আজ সোমবার কেরানীগঞ্জ কেন্দ্রীয় কারাগারের সিনিয়র জেল সুপার (ভারপ্রাপ্ত) সুভাষ কুমার ঘোষ দ্য ডেইলি স্টারকে জানান, সন্ধ্যা ৬টা ৫০ মিনিটে কারাগার থেকে বের হয়েছেন মির্জা আব্বাস।
মির্জা আব্বাসের নামে পুলিশ কনস্টেবলকে হত্যা, অবৈধভাবে রাস্তায় জড়ো হওয়া, যানবাহন ভাঙচুর, দাঙ্গা, পুলিশের অস্ত্র ছিনতাই, সম্পত্তির ক্ষতি, পুলিশ সদস্যদের লাঞ্ছিত করা এবং দায়িত্ব পালনে বাধা দেওয়ার অভিযোগে বেশ কয়েকটি মামলা করা হয়েছে।
গত বছরের ৩১ অক্টোবর দলীয় মহাসমাবেশ চলাকালে ককটেল বিস্ফোরণ, পুলিশের ওপর হামলা ও আগ্নেয়াস্ত্র ছিনতাইয়ের অভিযোগে শাহজাহানপুর থানায় দায়ের করা মামলায় গত বছরের ৩১ অক্টোবর মির্জা আব্বাসকে শহীদবাগ থেকে গ্রেপ্তার করা হয়।
তার বিরুদ্ধে দায়ের করা সবগুলো মামলাতেই জামিন পেয়েছেন মির্জা আব্বাস। সর্বশেষ আজ জামিন পেয়েছেন রেলওয়ে স্টেশনে হামলার ঘটনায় রেলওয়ে থানায় দায়ের করা মামলায়।

সব মামলায় জামিন পাওয়ায় কারামুক্ত হয়েছেন বিএনপির স্থায়ী কমিটির সদস্য মির্জা আব্বাস।